ORDE do 3 de novembro de 2008 pola que se modifica a Orde do 14 de agosto de 2008, pola que se subscriben e modifican os concertos educativos cos centros docentes privados de educación infantil, educación primaria, educación secundaria obrigatoria, educación especial, programas de cualificación profesional inicial, ciclos formativos de grao medio e ciclos formativos de grao superior.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/12/2008

Por Orde do 14 de agosto de 2008 (DOG do 27 de agosto) publícase a relación de todos os centros docentes privados de educación infantil, educación primaria, educación secundaria obrigatoria, educación especial, programas de cualificación profesional inicial, ciclos formativos de grao medio e ciclos formativos de grao superior, acollidos ao réxime de concertos educativos.
Vistos a Lei 30/1992, do 26 de novembro, de réxime xurídico das administracións públicas e do procedemento administrativo común, o Real decreto 2377/1985, do 18 de decembro, polo que se aproba o regulamento de normas básicas sobre concertos educativos e a Orde do 10 de xaneiro de 2005, pola que se ditan normas para a aplicación do réxime de concertos educativos a partir do curso académico 2005-2006.
Tendo en conta que o artigo 46 do dito Real decreto 2377/1985 establece as causas que darán lugar á modificación do concerto educativo.
Esta consellería, por proposta da Dirección Xeral de Ordenación e Innovación Educativa, logo de informe da Dirección Xeral de Formación profesional e Ensinanzas Especiais,
DISPÓN:
Primeiro.
a) Modificar os concertos educativos referidos aos centros docentes privados de formación profesional que se relacionan no anexo I desta orde.
b) Confirmar os concertos educativos dos centros con programas de cualificación profesional que figuran no anexo II, unha vez acade a correspondente cualificación profesional.
Segundo.-A addenda ao documento administrativo de formalización de concerto educativo será asinada pola conselleira de Educación e Ordenación Universitaria e polo titular do centro privado ou persoa con representación debidamente acreditada. Se o titular do centro privado non subscribise a addenda ao documento de formalización na data que se lle notifique, entenderase decaído no seu dereito.
Contra esta disposición, que esgota a vía administrativa, os interesados poderán interpoñer recurso potestativo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia, de conformidade coa Lei 29/1998, reguladora da xurisdición contencioso-administrativa.
Santiago de Compostela, 3 de novembro de 2008.
Laura Sánchez Piñón
Conselleira de Educación e Ordenación Universitaria
Nivel educativo obxecto desta orde: formación profesional
ANEXO I
-Provincia: A Coruña.
Concello: A Coruña.
Localidade: A Coruña.
Centro: Nebrija.
Código do centro: 15004356.
Diminúese 1 unidade do ciclo formativo de grao medio de xestión administrativa, con efectos económico-administrativos do día seguinte ao da notificación da resolución.
Duración (anos): 1.
-Provincia: Ourense.
Concello: Ourense.
Localidade: Ourense.
Centro: San Martín.
Código do centro: 32015530.
Diminúese 1 unidade do ciclo formativo de grao medio de xestión administrativa, con efectos económico-administrativos do día seguinte ao da notificación da resolución.
Duración (anos): 1.
-Provincia: Pontevedra.
Concello: Caldas de Reis.
Localidade: Caldas de Reis.
Centro: San Fermín.
Código do centro: 36000417.
Diminúese 1 unidade do 1º curso do ciclo formativo de grao medio de equipamentos electrónicos de consumo, con efectos económico-administrativos do día seguinte ao da notificación da resolución.
Duración (anos): 1.
ANEXO II
-Provincia: A Coruña.
Concello: A Coruña.
Localidade: A Coruña.
Centro: Fogar de Santa Margarida.
Código do centro: 15004794.
PCPI: 1 unidade de comercio.
Concello: A Coruña.
Localidade: A Coruña.
Centro: Nebrija.
Código do centro: 15004356.
PCPI: 1 unidade de informática.
-Provincia: Ourense.
Concello: Ourense.
Localidade: Ourense.
Centro: San Martín.
Código do centro: 32015530.
PCPI: 1 unidade de informática.
Concello: Ourense.
Localidade: Ourense.
Centro: Valle Inclán.
Código do centro: 32009189.
PCPI: 1 unidade de revestimento de obra.
-Provincia: Pontevedra.
Concello: As Neves.
Localidade: As Neves.
Centro: EFA A Cancela.
Código do centro: 36005671.
PCPI: 1 unidade de servizos administrativos.
Concello: Vigo.
Localidade: Vigo.
Centro: Daniel Castelao.
Código do centro: 36011853.
PCPI: 1 unidade de informática.
Concello: Vigo.
Localidade: Vigo.
Centro: San Miguel.
Código do centro: 36011348.
PCPI: 1 unidade de comercio.
Concello: Vigo.
Localidade: Vigo.
Centro: San José de la Guía.
Código do centro: 36011361.
PCPI: 1 unidade de informática.